Врз основа на член 41 точка 5 од Законот за локална самоуправа на РМ (Службен весник на РМ бр.5/02) како и во согласност со член 22 од Статутот на општина Могила (Сл.гласник на општина Могила бр.5/2006) и член 101 од Деловникот за работа на Советот на општина Могила (Службен гласник на општина Могила бр.6/2006) година води:

**ЗАПИСНИК**

Од одржаната 38-ма Седница на Советот одржана на 29.08.2019 година. Присутни советници евидентирани во 11 (единаесет) часот се: 9 членови на Советот на Општина Могила (Александар Јанкуловски, Сашо Кековски, Николче Велјановски, Николина Даралијовска, Љубе Шемовски, Николче Српчански, Веле Ристевски, Ќире Ангелковски и Борче Бучински), Градоначалникот на Општина Могила и Габриела Стојановска која што го води записникот. За работа на денешната седница е предложен следниот:

**ДНЕВЕН РЕД**

-Усвојување на записникот од последната 37-ма седница на Советот на Општина Могила одржана на ден 23.08.2019 година .

1. Предлог – Одлука за усвојување Годишна Програма за работа на ОУ. "Гоце Делчев" с.Могила за учебната 2019/2020 година;
2. Предлог – Одлука за усвојување Годишна Програма за работа на ОУ. "Кочо Рацин" с.Ивањевци за учебната 2019/2020 година;
3. Предлог – Одлука за усвојување Годишна Програма за работа на ОУ. "Браќа Миладиновци" с.Добрушево за учебната 2019/2020 година;
4. Предлог – Одлука за усвојување на Годишниот извештај за работа на ОУ. "Гоце Делчев" с.Могила за учебната 2018/2019 година;
5. Предлог – Одлука за усвојување на Годишниот извештај за работа на ОУ. "Кочо Рацин" с.Ивањевци за учебната 2018/2019 година;
6. Предлог – Одлука за усвојување на Годишниот извештај за работа на ОУ. "Браќа Миладиновци" с.Добрушево за учебната 2018/2019 година;
7. Предлог – Одлука за избор на претставник во училишен одбор во ОУ. "Браќа Миладиновци" с.Добрушево;
8. Предлог – Одлука за доделување на подарок (училишен прибор) на секое дете запишано во 1-во одделение во учебната 2019/2020 година во трите централни и дванаесет подрачни училишта во Општина Могила (ОУ."Гоце Делчев" с.Могила, ОУ."Кочо Рацин" с.Ивањевци и ОУ."Браќа Миладиновци" с.Добрушево);
9. Предлог – Одлука за одбележување на празникот на Општината 12 Септември – 2019 година;
10. Предлог – Одлука за измена и дополнение на Годишниот план за јавни набавки за 2019 година на Општина Могила;
11. Предлог – Програма за измена и дополнување на Програмата бр.08-1072/9 од 12.12.2018 година за работа во областа на располагањето со градежно земјиште во сопственост на Република Македонија на подрачјето на Општина Могила за 2019 година;
12. Информација од Државна Комисија за спречување на корупција;
13. Информација за склучена спогодба помеѓу Општина Могила и Институт за старословенска култура Прилеп;
14. Разгледување на барања;

Градоначалник: Имам предлог за дополнување на дневниот ред со уште една точка Годишниот план за вработување на Општина Могила за 2020 година и предлагам десетта точка да оди како прва точка, како и единаесеттата точка и заедно да ги разгледаме информацијата од Државна комисија за спречување на корупција и информацијата за спогодбата на Општина Могила со Институтот за старословенска култура во Прилеп, тие се поврзани со мене за да ги образложам.

Претседателот на Совет: Дневниот ред со измените го ставам на гласање. Кој е за?

ЕДНОГЛАСНО

**Прва точка: Предлог – Одлука за усвојување на Годишниот план за вработување на Општина Могила за 2020 година.**

Градоначалник: За оваа година во Годишниот план за вработување ставивме 9 нови работни места со напомена дека седум се согласно министерство за информатичко општество а две се по основ на пензионирање. Сакам да ви објаснам дека не значи дека во наредната 2020 година ќе бидат вработени сите овие девет лица.

Претседателот на Совет: Не се измислени нови работни места туку се постоечки. За тие работни места веќе се одвојуваат средства.

Дали некој бара збор?

Борче Бучински: Да појасниме за работните места, решение треба да добијат шоферите така?

Да ги извајме луѓето да видиме со кој имаме работа, да изгласаме и нека земат решение.

Градоначалник: Овој план треба да се пушти денес во министерство, ние не вработуваме одма.

Николина Даралијовска: Да ги слушнеме со име и презиме кој е тој соработник за информатички работи, самостоен референт ние како советници ги гласаме а не знајме за кој гласаме.

Градоначалник: Прво ако кажиме ние со име и со презиме значи се мешаме во изборот.

Николина Дарлијовски: Од постоечките.

Градоначалник: Како постоечки работни места се шоферите.

Николина Даралијовска: Ние не сме против луѓето да земат решение, меѓутоа од сите што ги кажавте само тројца ги знаеме дека се привремено вработени, другите ќе бидат нови.

Дали некој друг бара збор?  
Прва точка ja ставам на гласање. Кој е за?

ЕДНОГЛАСНО

**Втора точка: Предлог – Одлука за измена и дополнение на Годишниот план за јавни набавки за 2019 година на Општина Могила.**

Градоначалник: Набавка на патничко комбе за превоз на ученици од ОУ.Гоце Делчев с.Могила, има повеќе деца и нема со што да ги пренесеме во основното школо Могила, планираме да биди половно возило. Набавка на шинтерска служба односно планот што го донесовме за бездомни кучиња што ни го одобрија од АХВ сега треба да почниме да го спроведуваме. Изработка на документ за оценка на успешност за проект мултифункционален проект во Могила, во наш разговор со Светска банка имаме указ за дополнување на проектот. Другата измена на планот за јавни набавки е изградба на јавно вц во населено место Добрушево.

Веле Ристевски: Слушам јавни вц, Домот на културата во Трновци дојдовте сликавте , 2 илјади евра побаравме да се вложи ни се вложи ни се напрај.

Градоначалник: 300 000 ден. Се кај вас.

Ќире Ангелковски: Гледам дека сите предлози предложени од страна на администрација и Градоначалник се прифаќаат и нема никаков коментар, нашите предлози што како советници ќе ги дадеме за некој села не се прифаќаат. Треба да се обратиме до граѓаните и да предложиме секоја активност што сакаат да ја направат во н.м да се обратат до Градоначалничката.

Борче Бучински: За потточка 6 набавка и транспорт на дробен камен за во сите населени места се работи?

Градоначалник: Да.

Борче Бучински: Се јавуваат луѓе од Мојно, никогаш тампон нема турено.

Дали некој друг бара збор?

Предлогот го ставам на гласање. Кој е за?

ЕДНОГЛАСНО

**Трета точка: Предлог – Програма за измена и дополнување на Програмата бр.08-1072/9 од 12.12.2018 година за работа во областа на располагањето со градежно земјиште во сопственост на Република Македонија на подрачјето на Општина Могила за 2019 година.**

Градоначалник: Се работи само за зоната Петилеп, добивме укази од МТВ за да можат да ја дадат на наше располагање до крајот на септември.

Дали некој бара збор?

Ќире Ангелковски: Тоа значи дека ДУП имаме изработено само за Петилеп?

Градоначалник: Оваа точка е само за Петилеп.

Дали некој бара збор?

Предлогот го ставам на гласање. Кој е за?

ЕДНОГЛАСНО

**Четврта точка: Информација од Државна Комисија за спречување на корупција.**

Градоначалник: Доколку имате државен имот треба да се објави на веб страната на Општина Могила.

**Петта точка: Информација за склучена спогодба помеѓу Општина Могила и Институт за старословенска култура Прилеп.**

Градоначалник: Заради донесување на Одлука на седница на Влада за прогласување на Водичарки за нематеријално културно богатство од особен карактер за државата, Институтот за старословенска култура од Прилеп се пријави како наш партнер во однос на аплицирањето.

Претседателот на Совет: Дали сме обврзани со финансии?  
Градоначалник: Не сме обврзани.

**Шестта точка: Предлог – Одлука за усвојување на Годишна Програма за работа на ОУ.Гоце Делчев с.Могила за учебната 2019/2020 година;**

Директорката Наташа ја образложи точката.

Дали некој бара збор?

Љубе Шемовски: Како се условите во училиштето? Дали нешто фали побитно околу столчиња, клупи и табли?

Наташа: Дезинфецирањето ќе биде во октомври затоа што ќе имаме санитарна инспекција. Утре треба да земеме инвентар од ОУ.Гоце Делчев Битола, клупи и столчиња.

Претседателот на Совет: Јас имам едно прашање до нас имате барање односно известување со кое сакате да ја исклучите чешмата која што течи нонстоп. Не знам дали на совет на родители имате разговарано, зошто тоа од нас го барате ние да ја запреме водата. Ќе поднесете барање до Водовод, поради тоа што имате потреба од јавна чешма и чешмата да си стој.

Наташа: Таа чешма не е училишна и ако се стави сат ќе треба училиштето да плаќа.

Борче Бучински: Со што ќе ги наводнувате вие зеленилата?

Претседателот на Совет: Ќе поднесете барање, ако можи да помогнат да остани како јавна чешма.

Николина Даралијовска: Во однос на паралелката сега што ќе почнат шесто одделение од први септември дали ќе се подели паралелката?

Наташа: Во шесто одделение се 28 деца, ја опремуваме просторијата таму, нема да има поделба на паралелката.

Шестта точка ја ставам на гласање. Кој е за?

ЕДНОГЛАСНО

**Седма точка: Предлог – Одлука за усвојување на Годишна Програма за работа на ОУ.Кочо Рацин с.Ивањевци за учебната 2019/2020 година.**

Директорката Весела ја образложи точката.

Дали некој бара збор:

Веле Ристевски: Учениците од Вашарејца се носат во Трновци така?

Весела: Двете ученици, да со се наставнички. Само вакво решение можеше да ни обезбеди да училиштето во Вашарејца не биде трајно затворено затоа што следната година нема таму деца.

Веле Ристевски: За училиштето во Трновци, дали му имате обиколка направено?

Весела: Јас сум редовен соработник со тоа училиште, беше работен проект за да се добијат средства за да се санира надворешниот дел од училиштето, проектот беше одбиен.

Веле Ристевски: За олуците не знам по кој пат се навраќам, едно училиште еве паднало во Вашарејца, да не падни сега и во Трновци. Треба да се исчистат ама фалат и дел од олуците.

Борче Бучински: Ме интересира мене училиштето во Вашарејца има времен карактер до кога треба да се напрај?

Весела: Мислам дека ова решение засега многу не заштитува, друго решение навистина не постоеше затоа што нема финансиски средства што ќе оправдаат два ученика.

Љубе Шемовски: Дали МОН е запознато со ова?

Весела: Нив му е најбитен бројот на ученици.

Ќире Ангелковски: Дали вие имате информација со спортската сала во Ивањевци до кај е?

Весела: Искрено да ви кажам немам прашано.

Седма точка ја ставам на гласање. Кој е за?

ЕДНОГЛАСНО

**Осма точка: Предлог – Одлука за усвојување Годишна Програма за работа на ОУ.Браќа Миладиновци с.Добрушево за учебната 2019/2020 година.**

Директорката Македонка ја образложи точката.

Дали некој бара збор?

Осма точка ја ставам на гласање. Кој е за?

Николина Даралијовска: Поради судир на интереси нема да гласам.

ЕДНОГЛАСНО

**Деветта точка: Предлог – Одлука за усвојување Годишен Извештај за работа на ОУ.Гоце Делчев с.Могила за учебната 2018/2019 година.**

Директорката Наташа ја образложи точка.

Дали некој бара збор?

Љубе Шемовски: Околу книгите за децата, дали ќе ги имаат целосно годинава или пак ќе фалат.

Наташа: Моментално имаме книги.

Деветта точка ја ставам на гласање. Кој е за?

ЕДНОГЛАСНО

**Десетта точка: Предлог – Одлука за усвојување Годишен Извештај за работа на ОУ.Кочо Рацин с.Ивањевци за учебната 2018/2019 година.**

Директорката Весела ја образложи точката.

Дали некој бара збор?

Точката ја ставам на гласање. Кој е за?

ЕДНОГЛАСНО

**Единаесетта точка: Предлог – Одлука за усвојување Годишен Извештај за работа на ОУ.Браќа Миладиновци с.Добрушево за учебната 2018/2019 година.**

Директорката Македонка ја образложи точката.

Дали некој бара збор?

Точката ја ставам на гласање. Кој е за?

Николина Даралијовска: Поради судир на интереси нема да гласам.

ЕДНОГЛАСНО

**Дванаесетта точка: Предлог – Одлука за избор на претставник во училишен одбор во ОУ.Браќа Миладиновци с.Добрушево и ОУ.Кочо Рацин с.Ивањевци.**

Сашо Кековски: За Добрушево, Николче Илиевски си дава оставка останува Роза Анацковска.

Предлогот на Комисијата го ставам на гласање. Кој е за?

ЕДНОГЛАСНО

Сашо Кековски: За Ивањевци, останува Ели Мартиновска.

Предлогот на Комисијата го ставам на гласање. Кој е за?

ЕДНОГЛАСНО

**Тринаесетта точка: Предлог – Одлука за доделување на подарок (училишен прибор) на секое дете запишано во прво одделение во учебната 2019/2020 година во трите централни и дванаесет подрачни училишта во Општина Могила.**

Претседателот на Совет: Има една понуда од 500 денари за пакетче за првачињата, вкупно се 49 првачиња. Со забелешка да има претставник од советот за носење на пакетчињата.

Предлогот го ставам на гласање. Кој е за?

ЕДНОГЛАСНО

**Четиринаесетта точка: Предлог – Одлука за одбележување на празникот на Општината 12 Септември – 2019 година.**

Градоначалник: Дајте сите заеднички предлози како советници.

Претседателот на Совет: Дали од програмата сите средства ќе ги трошиме, кај да скратиме?

Љубе Шемовски: Музика да скратиме. Да напрајме тоа што мора.

Градоначалник: Свечената седница на Советот мора да ја имате, полагањето на цвеќе не сметам дека треба да се исфрли од ова. Прашањето е дали вториот дел од денот односно вечерното збиднување да се потроши на естрадни уметници или тие средства да се пренасочат во друго. Да се дадат во училиштата да се купат работи што му се потребни на училиштата, да се купат велосипеди за детски семафор итн.

Николче Српчански; Мислам дека покрај спортот и фолклорот треба да го вклучиме во одреден дел макар и утрото некаде во активностите што ќе бидат организирани.

Градоначалник: Водичарките ќе ги вклучиме, затоа и прее спомнав.

Претседателот на Совет: Предлагам да си остани се исто само да се изземи вечерниот дел, забавата.

Љубе Шемовски: Јас го подржувам тоа што ќе го направите.

Градоначалник: Програмата треба да се направи.

Претседател на Совет: Да се наградат само од областа на спорт и култура.

Градоначалник: Дали сега ќе се одлучи што ќе се прај на 12-ти Септември?

Претседателот на Совет: На 12-ти Септември, Советот ќе има свечена седница во канцеларијата кај Градоначалникот. Послем тоа ќе се организират децата да се игра фудбал, шахистите шах, одиме посета по споменици, да се известат сите што ќе добијат благодарници

Градоначалник: Комисијата за јавни дејности да се собери, да донеси одлука и да се базираме врз таа одлука.

Претседателот на Совет: Комисијата ќе дај предлози, ние ова генерално кажуваме како. Послем тоа се покануваат сите што треба да добијат благодарници, се покануваат соседни општини, претседателите на месни. Останува само да се изземи свечениот дел вечерта а преостанатиот дел од средствата да се искористат за добротворна општествена цел.

Предлогот го ставам на гласање. Кој е за?

ЕДНОГЛАСНО

**Петнаесетта точка: Разгледување на барања.**

1.Барање од ОУ.Гоце Делчев с.Могила , за наредна седница.

2.Барање за изградба на конак во Горно Чарлија. Предлог на Комисијата е 20.000 денари во градежен материјал. Предлогот го ставам на гласање. Кој е за?

ЕДНОГЛАСНО

3.Барање за поставување на сообраќајна сигнализација во ОУ.Браќа Миладиновци с.Добрушево.

4.Барање за чистење на септичка јама во ПОУ с.Дедебалци, ќе појдат да му исчистат.

5.Барање за реализација на проектот Кугламе и сме среќни, предлог на Комисијата е да го разгледаме на наредна седница. Предлогот го ставам на гласање. Кој е за?

ЕДНОГЛАСНО

6.Барање за финансиска помош Љубе Тодорчевски с.Добромири. Предлог на Комисијата е ова барање да се разгледа на наредна седница. Предлогот го ставам на гласање. Кој е за?

ЕДНОГЛАСНО

7.Барање од Здружение на психолози РИЛУКА Битола. Предлог на Комисијата е 10.000 денари, кој е з?

ЕДНОГЛАСНО

8.Барање за оградување ФК Хајдук Лознани. Предлог на Комисијата е да му се обезбеди 75 метри мрежа. Предлогот го ставам на гласање. Кој е за?

ЕДНОГЛАСНО

9.Барање за финансиска помош Александар Мантевски с.Могила. Предлог на Комисијата е 20.000 денари. Кој е за?

ЕДНОГЛАСНО

10.Барање за бојадисување ОУ.Браќа Миладиновци с.Добрушево. Предлог на Комисијата 20.000 денари за набавка на боја. Предлогот го ставам на гласање. Кој е за?

ЕДНОГЛАСНО

11.Барање за финансиска помош ЕТНО Илинден.

Николче Српчански: Во барањето има само една измена, превозникот не е Боби турс, туку Транскоп Битола.

Претседателот на Совет: Предлог на Комисијата е да оди на една од наредните седници и да има присутен да образложи.

12. Меморандум за соработка со Јавен Адвертајзинг. Никој од советниците нема против склучување на меморандунот за соработка.

Дневниот ред е исцрпен, седницата е затворена во 14:30 часот.

**Записничар: Општина Могила**

**Габриела Стојановска Претседател на Совет**

**Александар Јанкуловски**